אזור המגה-דחף של ננקאי

אזור המגה-דחף של ננקאי (ביפנית: 南海南海地震, Nankai jishin ובאנגלית: Nankai megathrust earthquakes) הוא אזור רעידות אדמה מגה-דחף מסוג ננקאי  המשפיעות על אזור ננקאידו  (מעגל הים הדרומי של יפן), על אזור טוננקאי (הים הדרום-מזרחי) של יפן, ועל אזור טוקאי (הים המזרחי). רעידות אלה נגרמות על ידי קרעים של מכניזם המגה-דחף של ננקאי . רעידות האדמה הללו מתרחשות לאורך העתק ננקאי - ההעתק שמתחת ל - המהווה את ממשק הלוחות בין הלוח הפיליפיני שנוחת אל מתחת הלוח האמורי (חלק מהלוח האירואסיאתי), ולמעשה אל מתחת לדרום מערב הונשו, יפן. ההעתק מחולק לחמישה מקטעים בשלושה אזורים, הנקרעים בנפרד או בשילוב. רעידות האדמה המתרחשות שם מחולקות לפי אזור ממערב למזרח: לרעידות אדמה ננקאי, רעידות אדמה טוננקאי ורעידות אדמה טוקאי.בחלק מהמחקרים, מצרפים את שקע סורוגה לאזור זה, כשלמעשה שקע סורוגה, חופף את המקטע המזרחי ביותר (מקטע E באזור טוקאי).

רעידות האדמה מתרחשות שם עם תקופת חזרה  של כ-90–200 שנים, ולעיתים קרובות מתרחשות בזוגות, כאשר קרע לאורך חלק אחד של ההעתק מלווה בקרע במקום אחר בהעתק, בעיקר רעידת האדמה אנסיי-טוקאי בשנת 1854  ורעידת האדמה אנסיי-ננקאי בשנת 1854  למחרת, ורעידת האדמה טוננקאי בשנת 1944 , ולאחריה רעידת האדמה בננקאי בשנת 1946 . במקרה אחד שתועד - רעידת האדמה Hōei בשנת 1707  - ההעתק נקרע לכל אורכו. כל רעידות האדמה הגדולות הללו גרמו לצונאמי הרסני, המזיק במיוחד בשל ריכוז האוכלוסייה היפנית בחגורת Taiheiyō , במיוחד ערי החוף טוקיו, יוקוהמה ואוסקה, שלוש הערים המאוכלסות ביותר ביפן. האזור נותר פעיל מבחינה סייסמית, וצפויות רעידות אדמה עתידיות, עם סיכון גבוה ל"רעידת אדמה ננקאי" בעתיד הקרוב, אשר עלולה להיות מזיקה מאוד.

מאמר מדיניות/סקירה כללית (Science Japan, JST), שמסכם דיון הקשור למשרד הקבינט על "רעידת אדמה גדולה בשקע ננקאי", מסכם הערכות של קבוצת עבודה ממשלתית ל"רעידת אדמה גדולה בשקע ננקאי", ומקשר אותן להערכות סיכונים מעודכנות המבוססות על רעידות אדמה גדולות היסטוריות, ומודלים חדשים, ומגדיר זאת במפורש כאירוע גדול גדול עתידי לאורך שקע ננקאי. עבודה זו כוסתה גם בסיקור עיתונאי נרחב למדי, אף תוך כדי עבודת קבוצת העבודה. העבודה העריכה שרעידת אדמה ענקית תתרחש לאורך שקע ננקאי עם הסתברות של 60% עד 94.5% או יותר בתוך 30 השנים הקרובות. מדובר בהסתברות גבוהה וחריגה ביותר להתרחשות מגה רעידת אדמה בתוך 30 שנה.

 רקע טקטוני 
שקע ננקאי היא הביטוי בעומק האוקיינוס לאזור ההפחתה בין הלוחות הפיליפיני והאמורי. הונשו עצמה נוצרה מקשת האי שהתפתחה מעל הלוח מופחת. גבול המגה-דחף משתרע כ-700 ק"מ מהקצה הדרומי של קיושו עד לצומת המשולש עם המיקרו לוח אוחוצק ליד הר פוג'י. בקצהו הדרום-מערבי, יש צומת משולש נוסף, שבו הלוח הרוכב הופך ללוח אוקינאווה.

 גאומטריית המגה-דחף 
ה- dip של המגה-דחף עולה מכ-5° קרוב לפני השטח ל-10° כשהוא עובר מתחת לחוף הונשו. ניתוח נתוני הרפלקציה הסייסמית  מצביע על כך שחלק מהתזוזה מתבצעת על ידי העתק מרווח הנמצא בזווית של כ-25°. מערכת העתקים 'מגה-דחף' זו גרמה לחלק עבה במיוחד של סלעי משקע עשירים בנוזלים, להיות תחת דחיקה עמוקה. נוכחותו של אזור 'חלש' זה עלולה להוביל לקרע קו-סייסמי רדוד לאורך העתקי המגה-דחף במהלך רעידות אדמה מגה-דחף, דבר המסביר את הצונאמי הגדול שנוצר על ידי אירועים אלהBangs, N.L.B., 2009. Broad, weak regions of the Nankai Megathrust and implications for shallow coseismic slip. Earth and Planetary Science Letters. 284 : pp. 44–49..

ממוזער|אזורי קרע (סגמנטים) באזור המגה-דחף של שקע ננקאי, המציגים את השמות של רעידות האדמה המתאימות לכל סגמנט.

 היסטוריה סייסמית 
סבורים כי אזור המגה-דחף ננקאי גרם לפחות ל-12 רעידות אדמה גדולות בכ-1300 השנים האחרונות. דפוס הסייסמיות ההיסטורית מגלה כי פני השטח של המגה-דחף מחולקים לקטעים, עם חמישה אזורי קרע נפרדים המזוהים, והמסומנים באופן קונבנציונלי E-A, ממערב למזרח. רעידות אדמה הכוללות את מקטעי A+B מכונות בדרך כלל רעידות אדמה ננקאי (מילולית ים דרומי), רעידות אדמה C+D טונאנקאי (מילולית ים דרום-מזרחי) ורעידות אדמה C+D+E טוקאי (מילולית ים מזרח). מרווחי חזרת רעידות האדמה הם בדרך כלל בטווח של 90–200 שנים.

בכל המקרים מלבד מקרה אחד, קרע במקטע C (±D ±E) לווה בקרע במקטעים A+B תוך מספר שנים. התנהגות זו שוחזרה על ידי מידול התגובה הוויסקואלסטית של מישור העתק המגה-דחף, עם שינויים רוחביים הן בקצב ההתכנסות והן בתכונות החיכוך.

הרישומים היפניים מציגים 13 רעידות אדמה היסטוריות מאז שנת 684 לספירה, 11 מהן במגניטודה של מעל 8 ועד 8.6 ו-2 במגניטודות 7 ו-7.9.

 הסכנה הסייסמית לעתיד 
החלק הצפון-מזרחי ביותר של אזור המגה-דחף - מקטע E, לא נקרע מאז 1854. רעידת אדמה גדולה עתידית הכוללת קרע לאורך מקטע זה, ואולי גם מקטעים אחרים, הוצעה כסיכון עיקרי לחוף הדרומי של הונשו. בשנת 1999, ההסתברות להתרחשות רעידת אדמה גדולה באזור טוקאי בתקופה של 2000–2010 הוערכה בטווח של 0.35–0.45. למרות אי הוודאות לגבי מועד התרחשות רעידת אדמה כזו, הרשויות המקומיות כבר נוקטות בפעולות כדי להכין את התושבים למה שהן רואות כבלתי נמנעYamanashi Prefectural Disaster Prevention Safety Center. A Disaster Prevention and Earthquake Experience Guide.

מאז רעידת האדמה ננקאי בשנת 1946, נצפתה דחיסה ברחבי שיקוקו בכיוון צפון מערב- דרום מזרח. ממצא זה מצביע על כך שהחלה הצטברות של עומס, מה שמכין את רעידת האדמה הבאה של ננקאי, הנגרמת על ידי הפחתה של לוח הים הפיליפיני.

בעקבות רעידת האדמה היוגה-נאדה באוגוסט 2024 , הסוכנות המטאורולוגית היפנית (JMA) הזהירה כי הסכנה לרעידת אדמה ענקית בשקע ננקאי "גבוה יחסית מהרגיל", ופרסמה אזהרת "זהירות" בפעם הראשונה בהיסטוריה היפנית. בינתיים, הסוכנות הדגישה גם כי רעידת אדמה כזו אינה קרובה, אם כי הסבירות לכך גבוהה מהרגיל.

 הנזק הפוטנציאלי 
ממשלת יפן מעריכה כי רעידת אדמה גדולה בשקע ננקאי תגרום נזק ישיר של 1.54 טריליון דולר ו-463 מיליארד דולר בהפסדים כלכליים בשנה שלאחר מכן. מחקר של אגודת המהנדסים האזרחיים של יפן משנת 2018 העריך כי הנזק ארוך הטווח מרעידת האדמה עלול לגרום להפסדים כלכליים של 11.3 טריליון דולר על פני תקופה של 20 שנה. ההערכה היא כי הנזק הכלכלי צפוי להיות גבוה פי 10 מאשר רעידת האדמה והצונאמי בטוהוקו בשנת 2011Kamata, Hiroki, 20 February 2021. ｢被害は東日本大震災の10倍超｣2030～40年に想定される西日本大震災という時限爆弾 (Damage will be more than 10 times that of the Great East Japan Earthquake). PRESIDENT Online (in Japanese). . הממשלה העריכה בשנת 2012 כי מספר ההרוגים בתרחיש הגרוע ביותר יגיע ל-323,000. הערכה מאוחרת יותר משנת 2019 תיקנה נתונים אלה ל-231,000 מקרי מוות ו-1.501 טריליון דולר בנזק כלכלי, עקב שיפור העמידות בפני רעידות אדמהAndo, Ikuko; Shimabukuro, Daisuke 8 August 2024. 死者23万人、経済被害213兆円推計の南海トラフ 国の対策は (Nankai Trough: 230,000 Dead, Economic Damage Estimated at ¥213 Trillion, and National Countermeasures). Mainichi Shimbun (in Japanese)..

 ראו גם 
 חקר מעמקי הים
 רעידות אדמה בננקאי
 רעידות אדמה בטוננקאי
 רעידות אדמה בטוקאי
 שקע סורוגה

קישורים חיצוניים

 ביאורים 

 הערות שוליים 

ננקאי
קטגוריה:מדעי כדור הארץ
קטגוריה:רעידת אדמה
קטגוריה:אסונות טבע
קטגוריה:תאוריות גאולוגיות
קטגוריה:ניהול סיכונים